વટવા જીઆઇડી પોલીસ સ્ટેશનના પીએસઆઇ વી.એન.વાઘેલા અને તેમની ટીમે ગઇ કાલે શિવારામ ઉર્ફે શિવા વાઘજીભાઇ ચૌધરી (રહે અર્નાથ સોસાયટી, ઓઢવ)ની અપહરણના ગુનામાં ધરપકડ કરી છે. પીએસઆઇ વી.એન.વાઘેલાના જણાવ્યા અનુસાર શિવારામ મૂળ ઊંઝા તાલુકાના ઉનાવા ગામનો રહેવાસી છે. તેના વિરુદ્ધમાં ઊંઝા પોલીસ સ્ટેશનમાં 12 કરતાં વધુ ગુના ખંડણી માગવાના તેમજ મારામારીના ગુના દાખલ થયા છે ત્યારે 1997માં ઉનાવા ગામમાં એક વ્યકિતની કરપીણ હત્યા પણ તેેણે કરી હતી. આ સિવાય ઓઢવ વિસ્તારમાં મારામારીનો ગુનો પણ દાખલ થયો છે.